stanford-oval/wikipedia huggingface dataset:
จังหวัดสุราษฎร์ธานี

"สุราษฎร์ธานี" เปลี่ยนทางมาที่นี่ สำหรับความหมายอื่น ดูที่ สุราษฎร์ธานี (แก้ความกำกวม)
| จังหวัดสุราษฎร์ธานี |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Surat Thani
จากซ้ายไปขวา บนลงล่าง : วัดพระบรมธาตุไชยาราชวรวิหาร, วัดทุ่งหลวง, อุทยานธรรมเขานาในหลวง, อุทยานแห่งชาติหมู่เกาะอ่างทอง, อุทยานแห่งชาติเขาสก, เกาะนางยวน, หินตาหินยาย, ทัศนียภาพอำเภอเมืองสุราษฎร์ธานีจากเขาท่าเพชร
   ธง ตรา
คำขวัญ: เมืองร้อยเกาะ เงาะอร่อย หอยใหญ่ ไข่แดง แหล่งธรรมะ
แผนที่ประเทศไทย จังหวัดสุราษฎร์ธานีเน้นสีแดงแผนที่ประเทศไทย จังหวัดสุราษฎร์ธานีเน้นสีแดง
ประเทศ:  ไทย
การปกครอง
 • ผู้ว่าราชการ : ธีรุตม์ ศุภวิบูลย์ผล   (ตั้งแต่ พ.ศ. 2567) 
 • นายก อบจ. : โสภา กาญจนะ   (ตั้งแต่ พ.ศ. 2568) 
พื้นที่
 • ทั้งหมด: 12,891.469 ตร.กม. (4,977.424 ตร.ไมล์)
อันดับพื้นที่: อันดับที่ 6
ประชากร (พ.ศ. 2566)
 • ทั้งหมด: 1,075,788 คน
 • อันดับ: อันดับที่ 19
 • ความหนาแน่น: 83.44 คน/ตร.กม. (216.1 คน/ตร.ไมล์)
 • อันดับความหนาแน่น: อันดับที่ 59
รหัส ISO 3166: TH-84 
ชื่อไทยอื่น ๆ: สุราษฎร์ฯ เมืองคนดี เมืองร้อยเกาะ บ้านดอน
สัญลักษณ์ประจำจังหวัด
 • ต้นไม้: เคี่ยม
 • ดอกไม้: บัวผุด
 • สัตว์น้ำ: ปลาตะพัดเขียว
ศาลากลางจังหวัด
 • ที่ตั้ง: ภายในศูนย์ราชการจังหวัดสุราษฎร์ธานี ถนนดอนนก ตำบลมะขามเตี้ย อำเภอเมืองสุราษฎร์ธานี จังหวัดสุราษฎร์ธานี 84000
 • โทรศัพท์: 0 7727 2926
 • โทรสาร: 0 7728 2175
เว็บไซต์: http://www.suratthani.go.th
 
 ส่วนหนึ่งของสารานุกรมประเทศไทย
สุราษฎร์ธานี มักจะเรียกกันด้วยชื่อสั้น ๆ ว่า สุราษฎร์ฯ ใช้อักษรย่อ สฎ เป็นจังหวัดในภาคใต้ตอนบน มีพื้นที่ขนาดใหญ่ที่สุดในภาคใต้ และเป็นอันดับ 6 ของประเทศไทย และมีประชากรหนาแน่นอันดับ 59 ของประเทศ นับเป็นจังหวัดหนึ่งที่มีประวัติศาสตร์ยาวนาน มีหลักฐานทั้งประวัติศาสตร์และโบราณคดีเก่าแก่ และยังมีแหล่งท่องเที่ยวและอุทยานแห่งชาติหลายแห่ง มีจังหวัดที่อยู่ติดกันได้แก่ ชุมพร นครศรีธรรมราช กระบี่ พังงา และระนอง
จังหวัดสุราษฎร์ธานีตั้งอยู่ในฝั่งตะวันออกของภาคใต้ โดยมีสภาพภูมิประเทศที่หลากหลายทั้งที่ราบสูง ภูมิประเทศแบบภูเขา รวมทั้งที่ราบชายฝั่ง มีพื้นที่ครอบคลุมถึงในบริเวณอ่าวไทย ทั้งบริเวณที่เป็นทะเลและเป็นเกาะ เกาะในพื้นที่จังหวัดสุราษฎร์ธานีมีทั้งขนาดใหญ่และขนาดเล็กมากถึง 98 เกาะ นับว่ามากที่สุดเป็นอันดับ 3 ของประเทศ รองมาจากจังหวัดพังงาที่มี 155 เกาะ และจังหวัดกระบี่ ที่มี 154 เกาะ เกาะขนาดใหญ่เป็นที่รู้จักเช่น เกาะสมุย เกาะพะงัน เกาะเต่า และหมู่เกาะอ่างทอง เนื่องจากทำเลที่ตั้งจึงได้รับอิทธิพลจากมรสุมตะวันตกเฉียงใต้ ซึ่งเกิดบริเวณทะเลอันดามันบ้างเป็นครั้งคราวเนื่องจากจะมีแนวเทือกเขาตะนาวศรี เทือกเขาภูเก็ต และเทือกเขานครศรีธรรมราช แถบบริเวณจังหวัดระนอง จังหวัดชุมพร จังหวัดพังงา จังหวัดภูเก็ต และจังหวัดนครศรีธรรมราช เป็นแนวช่วยลดอิทธิพลของลมมรสุมดังกล่าว ในทางกลับกันพื้นที่จังหวัดสุราษฎร์ธานีจะได้รับอิทธิพลจากมรสุมตะวันออกเฉียงเหนือเป็นส่วนใหญ่ มรสุมตะวันออกเฉียงเหนือปกติจะมีแหล่งกำเนิดบริเวณทะเลจีนใต้และอ่าวไทย ทำให้จังหวัดสุราษฎร์ธานีมีช่วงฤดูฝนกินระยะเวลาตั้งแต่เดือนตุลาคมจนถึงเดือนมกราคม
ประชากรส่วนใหญ่นับถือศาสนาพุทธ โดยประกอบอาชีพทางด้านการเกษตรเป็นหลัก โดยใช้พื้นที่ในการทำการเกษตรประมาณร้อยละ 45 ของพื้นที่ทั้งหมด นอกจากนี้ ยังประกอบอาชีพทางด้านปศุสัตว์ ประมง อุตสาหกรรม รวมทั้งมีการทำเหมืองแร่ด้วย
ประวัติศาสตร์

จังหวัดสุราษฎร์ธานีเป็นที่ตั้งของเมืองเก่า เป็นศูนย์กลางของอาณาจักรศรีวิชัย มีหลักฐานแสดงถึงการตั้งรกรากและเส้นทางสายไหมในอดีต พื้นที่อำเภอไชยาเจริญขึ้นจนเป็นอาณาจักรศรีวิชัยในช่วงหลังพุทธศตวรรษที่ 13 โดยมีหลักฐานทางประวัติศาสตร์เป็นเครื่องยืนยันความรุ่งเรืองในอดีต ภายหลังยังเชื่อว่า เมื่ออาณาจักรตามพรลิงค์หรือเมืองนครศรีธรรมราชมีความรุ่งเรืองมากขึ้นนั้น เมืองไชยาก็เป็นหนึ่งในเมืองสิบสองนักษัตรของเมืองนครศรีธรรมราชด้วย ชื่อว่า "เมืองบันไทยสมอ"
นอกจากนี้ในยุคใกล้เคียงกันนั้นยังพบความเจริญของเมืองที่เกิดขึ้นในบริเวณลุ่มแม่น้ำตาปี ได้แก่ เมืองเวียงสระ เมืองคีรีรัฐนิคม และเมืองท่าทอง โดยเชื่อว่าพระเจ้าศรีธรรมาโศกราช ผู้ครองเมืองนครศรีธรรมราชนั้นอพยพย้ายเมืองมาจากเมืองเวียงสระ เนื่องจากเป็นเมืองที่ไม่มีทางออกสู่ทะเล รวมทั้งเกิดโรคภัยระบาด และเมื่อเมืองนครศรีธรรมราชเจริญรุ่งเรืองนั้น ได้ยกเมืองไชยา และเมืองท่าทอง เป็นเมืองสิบสองนักษัตรของตนด้วย
ในรัชสมัยพระบาทสมเด็จพระนั่งเกล้าเจ้าอยู่หัวโปรดเกล้าฯ ให้ก่อตั้งอู่เรื่อพระที่นั่งและเรือรบเพื่อใช้ในราชการที่อ่าวบ้านดอน ต่อมาในรัชสมัยพระบาทสมเด็จพระจอมเกล้าเจ้าอยู่หัว ทรงให้ย้ายที่ตั้งเมืองท่าทองมายังอ่าวบ้านดอน พร้อมทั้งยกฐานะให้เป็นเมืองจัตวา ขึ้นตรงต่อกรุงเทพมหานคร และพระราชทานชื่อว่า "เมืองกาญจนดิษฐ์" โดยแต่งตั้งให้พระยากาญจนดิษฐ์บดีเป็นเจ้าเมืองดูแลการปกครอง
ในรัชสมัยพระบาทสมเด็จพระจุลจอมเกล้าเจ้าอยู่หัวได้โปรดเกล้าฯ ให้เมืองเมืองกาญจนดิษฐ์ เมืองคีรีรัฐนิคม และเมืองไชยารวมตัวเป็นจังหวัดไชยา ขึ้นตรงต่อมณฑลชุมพร เมื่อเมืองขยายใหญ่ขึ้น จึงมีการปรับเปลี่ยนการปกครองและขยายเมืองออกไป มีการแยกเมืองกาญจนดิษฐ์เป็นอำเภอกาญจนดิษฐ์และอำเภอบ้านดอน กระทั่งสมัยพระบาทสมเด็จพระมงกุฎเกล้าเจ้าอยู่หัว มีการย้ายอำเภอเมืองมาที่อำเภอบ้านดอนและโอนชื่อมาเป็นชื่ออำเภอไชยา และให้ชื่อเมืองเก่าว่า "อำเภอพุมเรียง" ทว่าประชาชนยังติดเรียกชื่อเมืองเก่าว่า "อำเภอไชยา" ทั้งพระบาทสมเด็จพระมงกุฎเกล้าเจ้าอยู่หัวไม่โปรดปรานชื่อบ้านดอน จึงพระราชทานนามอำเภอบ้านดอนว่า "สุราษฎร์ธานี" และยังคงชื่ออำเภอพุมเรียงว่าอำเภอไชยาเช่นเดิม รวมถึงเปลี่ยนชื่อจังหวัดเป็นจังหวัดสุราษฎร์ธานี และพระราชทานนามแม่น้ำตาปี ให้ในคราวเดียวกันนั้นเอง ซึ่งเป็นการตั้งชื่อตามแบบเมืองและแม่น้ำในประเทศอินเดียที่มีแม่น้ำตาปตีไหลลงสู่ทะเลออกผ่านปากอ่าวที่เมืองสุรัต
ภูมิศาสตร์ > ที่ตั้งและอาณาเขต

จังหวัดสุราษฎร์ธานีตั้งอยู่ฝั่งตะวันออกของภาคใต้ โดยมีพื้นที่ใหญ่เป็นอันดับ 6 ของประเทศ และอันดับ 1 ของภาคใต้ โดยมีจังหวัดที่มีอาณาเขตติดกัน ดังนี้
ด้านเหนือ ติดกับจังหวัดระนอง จังหวัดชุมพร และอ่าวไทย
ด้านใต้ ติดกับจังหวัดกระบี่และจังหวัดนครศรีธรรมราช
ด้านตะวันออก ติดกับจังหวัดนครศรีธรรมราชและอ่าวไทย
ด้านตะวันตก ติดกับจังหวัดพังงา
โดยทะเลฝั่งอ่าวไทยนั้นมีชายฝั่งยาวประมาณ 156 กิโลเมตร โดยมีเกาะที่อยู่ภายใต้เขตการปกครองของจังหวัด ได้แก่ เกาะสมุย เกาะพะงัน เกาะเต่า และหมู่เกาะอ่างทอง ซึ่งมีเกาะน้อยใหญ่อีกมากมาย จึงได้ชื่อว่าเมืองร้อยเกาะ เช่น เกาะนางยวน เกาะวัวตาหลับ เกาะแม่เกาะ
ภูมิศาสตร์ > ภูมิประเทศและภูมิอากาศ

จังหวัดสุราษฎร์ธานีมีพื้นที่กว้างใหญ่ และมีสภาพภูมิประเทศที่หลากหลาย ได้แก่ ภูมิประเทศแบบที่ราบชายฝั่งทะเล ที่ราบสูง รวมทั้งภูมิประเทศแบบภูเขาซึ่งกินพื้นที่ของจังหวัดถึงร้อยละ 40 ของพื้นที่ทั้งหมด  โดยมีทิวเขาภูเก็ตทอดตัวในแนวเหนือ-ใต้ของจังหวัด และมีลุ่มน้ำที่สำคัญ คือ ลุ่มน้ำตาปี ไชยา ท่าทอง เป็นต้น
ด้านตะวันออกเป็นฝั่งทะเลอ่าวไทย และมีเกาะน้อยใหญ่ที่มีประชากรอาศัย ส่วนด้านตะวันตกมีลักษณะเป็นภูเขาสูง มีแม่น้ำสายสำคัญ คือ แม่น้ำตาปี แม่น้ำคีรีรัฐหรือแม่นํ้าพุมดวง 
เนื่องจากทำเลที่ตั้งรวมถึงภูมิประเทศ จังหวัดสุราษฎร์ธานีจึงได้รับอิทธิพลจากมรสุมตะวันตกเฉียงใต้ที่พัดมาจากมหาสมุทรอินเดีย รวมทั้งมรสุมตะวันออกเฉียงเหนือที่พัดผ่านอ่าวไทย ดังนั้น จึงทำให้จังหวัดสุราษฎร์ธานีมีช่วงฤดูฝนยาวนานมาก โดยกินระยะเวลาตั้งแต่เดือนพฤษภาคมจนถึงเดือนมกราคม โดยจังหวัดสุราษฏร์ธานีมีอุณหภูมิต่ำสุดเฉลี่ย 21.16 องศาเซลเซียส และอุณหภูมิสูงสุดเฉลี่ย 34.51 องศาเซลเซียส  และปริมาณน้ำฝนเฉลี่ย 129.59 มิลลิเมตร
การปกครอง > การปกครองส่วนภูมิภาค

จังหวัดสุราษฎร์ธานีแบ่งการปกครองส่วนภูมิภาคออกเป็น 19 อำเภอ 131 ตำบล 1,074 หมู่บ้าน มีรายชื่ออำเภอดังนี้
| 0 | 1 | 2 |
| --- | --- | --- |
|  อำเภอเมืองสุราษฎร์ธานี  อำเภอกาญจนดิษฐ์  อำเภอดอนสัก  อำเภอเกาะสมุย  อำเภอเกาะพะงัน  อำเภอไชยา  อำเภอท่าชนะ  อำเภอคีรีรัฐนิคม  อำเภอบ้านตาขุน  อำเภอพนม |   อำเภอท่าฉาง  อำเภอบ้านนาสาร  อำเภอบ้านนาเดิม  อำเภอเคียนซา  อำเภอเวียงสระ  อำเภอพระแสง  อำเภอพุนพิน  อำเภอชัยบุรี  อำเภอวิภาวดี  |  |
การปกครอง > การปกครองส่วนท้องถิ่น

จังหวัดสุราษฎร์ธานีแบ่งการปกครองส่วนท้องถิ่นออกเป็น 1 องค์การบริหารส่วนจังหวัด 2 เทศบาลนคร 3 เทศบาลเมือง 35 เทศบาลตำบล และ 97 องค์การบริหารส่วนตำบล โดยมีรายชื่อเทศบาลดังนี้
| 0 | 1 | 2 | 3 | 4 |
| --- | --- | --- | --- | --- |
|  อำเภอเมืองสุราษฎร์ธานี เทศบาลนครสุราษฎร์ธานี  เทศบาลตำบลวัดประดู่  เทศบาลตำบลขุนทะเล อำเภอกาญจนดิษฐ์ เทศบาลตำบลกาญจนดิษฐ์  เทศบาลตำบลท่าทองใหม่  เทศบาลตำบลช้างซ้าย  เทศบาลตำบลช้างขวา  เทศบาลตำบลกรูด อำเภอดอนสัก เทศบาลเมืองดอนสัก |  อำเภอเกาะสมุย เทศบาลนครเกาะสมุย อำเภอเกาะพะงัน เทศบาลตำบลเกาะพะงัน  เทศบาลตำบลบ้านใต้  เทศบาลตำบลเพชรพะงัน  เทศบาลตำบลเกาะเต่า อำเภอไชยา เทศบาลตำบลตลาดไชยา  เทศบาลตำบลพุมเรียง  เทศบาลตำบลเวียง |  อำเภอท่าชนะ เทศบาลตำบลท่าชนะ อำเภอคีรีรัฐนิคม เทศบาลตำบลท่าขนอน อำเภอบ้านตาขุน เทศบาลตำบลบ้านเชี่ยวหลาน  เทศบาลตำบลบ้านตาขุน อำเภอพนม เทศบาลตำบลพนม  เทศบาลตำบลคลองชะอุ่น อำเภอท่าฉาง เทศบาลตำบลท่าฉาง |  อำเภอบ้านนาสาร เทศบาลเมืองนาสาร  เทศบาลตำบลพรุพี  เทศบาลตำบลคลองปราบ  เทศบาลตำบลท่าชี  เทศบาลตำบลควนศรี อำเภอบ้านนาเดิม เทศบาลตำบลบ้านนา อำเภอเคียนซา เทศบาลตำบลเคียนซา  เทศบาลตำบลบ้านเสด็จ |  อำเภอเวียงสระ เทศบาลตำบลเวียงสระ  เทศบาลตำบลบ้านส้อง  เทศบาลตำบลเขานิพันธ์  เทศบาลตำบลทุ่งหลวง  เทศบาลตำบลเมืองเวียง อำเภอพระแสง เทศบาลตำบลบางสวรรค์  เทศบาลตำบลย่านดินแดง อำเภอพุนพิน เทศบาลเมืองท่าข้าม |
เศรษฐกิจ > เกษตรกรรม

ประชากรในจังหวัดสุราษฎร์ธานีมีรายได้ต่อหัวเฉลี่ย 162,329 บาท ต่อปี โดยส่วนมากจะประกอบอาชีพทางการเกษตร เช่น ทำนา ทำสวน ทำไร่ โดยใช้ที่ดินเพื่อทำการเพาะปลูกประมาณ 45% ของพื้นที่ทั้งหมด ซึ่งพืชเศรษฐกิจที่สำคัญ ได้แก่ ยางพารา ปาล์มน้ำมัน มะพร้าว เงาะ ทุเรียน และกาแฟ นอกจากนั้น ยังมีการเลี้ยงปศุสัตว์และการทำประมง โดยปศุสัตว์ที่นิยมเลี้ยงกันมาก เช่น โค กระบือ สุกร ไก่ แพะ โดยปศุสัตว์ที่มีมูลค่าผลผลิตมากที่สุด คือ โค สุกร ไก่ กระบือ และเป็ดตามลำดับ จังหวัดสุราษฎร์ธานี รายงานแสดงจำนวนครัวเรือนที่ประกอบอาชีพทางการเกษตร แยกตามอาชีพทางการเกษตร
เศรษฐกิจ > อุตสาหกรรม

อุตสาหกรรมส่วนใหญ่ของจังหวัดสุราษฎร์ธานีจะเป็นอุตสาหกรรมที่ต่อเนื่องจากผลผลิตทางเกษตรกรรม เช่น อุตสาหกรรมปลาป่น อาหารทะเลแช่แข็ง อาหารทะเลกระป๋อง น้ำมันปาล์มดิบ อุตสาหกรรมที่เกี่ยวข้องกับยางพารา ซึ่งในจังหวัดมีจำนวนโรงงานอุตสาหกรรมประมาณ 730 โรงงาน ซึ่งส่วนใหญ่ตั้งอยู่ในเขตอำเภอเมืองสุราษฎร์ธานีมากที่สุด นอกจากนี้ ยังมีการให้สัมปทานเหมืองแร่ โดยแร่ที่สำคัญในจังหวัด ได้แก่ ยิปซัม โดโลไมต์ แอนไฮโครต์ หินปูน ดินขาว และบอลเคลย์ สำนักงานอุตสาหกรรมจังหวัดสุราษฎร์ธานีไม่ได้รวมอยู่ในบริเวณศาลากลางจังหวัดสุราษฎร์ธานี แต่จะตั้งอยู่บริเวณถนนตลาดใหม่ ระหว่างซอย 7 และซอย 9 ในตำบลตลาดถัดไปจากที่ว่าการอำเภอเมืองฯ เพียงเล็กน้อย
การคมนาคม > สถานีขนส่งหลักที่สำคัญ > ท่าอากาศยาน

ท่าอากาศยานนานาชาติสุราษฎร์ธานี
ท่าอากาศยานนานาชาติสมุย
ท่าอากาศยานดอนสัก (อยู่ในแผน)
การคมนาคม > สถานีขนส่งหลักที่สำคัญ > สถานีรถไฟ

| 0 | 1 | 2 | 3 |
| --- | --- | --- | --- |
|  สถานีรถไฟสุราษฎร์ธานี  สถานีรถไฟคันธุลี  สถานีรถไฟคีรีรัฐนิคม  สถานีรถไฟดอนธูป  สถานีรถไฟท่าชนะ  สถานีรถไฟไชยา  สถานีรถไฟท่าฉาง  สถานีรถไฟคลองไทร  สถานีรถไฟมะลวน  สถานีรถไฟเขาหัวควาย  สถานีรถไฟชุมทางบ้านทุ่งโพธิ์ |   สถานีรถไฟเขาพลู  สถานีรถไฟบ้านนา  สถานีรถไฟห้วยมุด  สถานีรถไฟนาสาร  สถานีรถไฟพรุพี  สถานีรถไฟคลองปราบ  สถานีรถไฟบ้านส้อง  สถานีรถไฟบ้านพรุกระแชง  ที่หยุดรถไฟบ้านเกาะมุกข์  ที่หยุดรถไฟคลองขุด |   ที่หยุดรถไฟบ่อกรัง  ที่หยุดรถไฟคลองยา  ที่หยุดรถไฟคลองสูญ  ที่หยุดรถไฟบ้านดอนรัก  ที่หยุดรถไฟบ้านทุ่งหลวง  ที่หยุดรถไฟบ้านขนาย  ที่หยุดรถไฟบ้านดอนเรียบ  ที่หยุดรถไฟคลองยัน  ที่หยุดรถไฟเขาหลุง  ที่หยุดรถไฟบ้านยาง  |  |
การคมนาคม > สถานีขนส่งหลักที่สำคัญ > สถานีรถโดยสารประจำทาง

สถานีขนส่งสุราษฎร์ธานี
ตลาดเกษตร 1
ตลาดเกษตร 2
การคมนาคม > สถานีขนส่งหลักที่สำคัญ > ท่าเทียบเรือ

| 0 | 1 | 2 |
| --- | --- | --- |
|  ท่าเทียบเรือนอน (ไปเกาะสมุย เกาะพะงัน และเกาะเต่า)  ท่าเทียบเรือนอนเฟอร์รี่ (ไปเกาะเต่า)  ท่าเทียบเรือราชาเฟอร์รี่ ตำบลตลิ่งงาม  ท่าเทียบเรือซีทรานเฟอร์รี่ (หน้าทอน)  ท่าเทียบเรือเกาะสมุย (หน้าทอน)  ท่าเรือหน้าพระลานแม่น้ำ (เรือลมพระยา) |  ท่าเทียบเรือบางรัก  ท่าเทียบเรืออเนกประสงค์ดอนสัก (แหลมทวด)  ท่าเทียบเรือราชาเฟอร์รี่  ท่าเทียบเรือซีทรานเฟอร์รี่  ท่าเทียบเรือท้องศาลา  ท่าเทียบเรือเกาะเต่า  |  |
การศึกษา > สถาบันอุดมศึกษา

| 0 | 1 | 2 |
| --- | --- | --- |
|  มหาวิทยาลัยราชภัฏสุราษฎร์ธานี  มหาวิทยาลัยสงขลานครินทร์ วิทยาเขตสุราษฎร์ธานี  มหาวิทยาลัยตาปี  คณะรัฐประศาสนศาสตร์ สถาบันบัณฑิตพัฒนบริหารศาสตร์  มหาวิทยาลัยมหามกุฏราชวิทยาลัย วิทยาเขตศรีธรรมาโศกราช ศูนย์การศึกษาสุราษฎร์ธานี |  มหาวิทยาลัยมหาจุฬาลงกรณราชวิทยาลัย ห้องเรียนสุราษฎร์ธานี  ศูนย์วิทยบริการสุราษฎร์ธานี มหาวิทยาลัยวลัยลักษณ์  วิทยาลัยพยาบาลบรมราชชนนี สุราษฎร์ธานี  สถาบันการจัดการปัญญาภิวัฒน์ สุราษฎร์ธานี |  |
การศึกษา > สถาบันอาชีวศึกษา

| 0 | 1 | 2 |
| --- | --- | --- |
|  วิทยาลัยเทคนิคสุราษฎร์ธานี  วิทยาลัยอาชีวศึกษาสุราษฎร์ธานี  วิทยาลัยสารพัดช่างสุราษฎร์ธานี  วิทยาลัยเทคโนโลยีสุราษฎร์พาณิชยการ  วิทยาลัยเทคโนโลยีดอนบอสโกสุราษฎร์ธานี  วิทยาลัยเทคนิคกาญจนดิษฐ์  วิทยาลัยการอาชีพไชยา |  วิทยาลัยเทคโนโลยีสมุยบริหารธุรกิจ  วิทยาลัยการอาชีพเวียงสระ  วิทยาลัยอาชีวศึกษาเทศบาลเมืองนาสาร  วิทยาลัยเทคโนโลยีศรีวิชัยสุวรรณภูมิ  วิทยาลัยเกษตรและเทคโนโลยีสุราษฎร์ธานี  วิทยาลัยอาชีวศึกษาภาวนาโพธิคุณ  |  |
การศึกษา > โรงเรียน

ดูเพิ่ม: รายชื่อโรงเรียนในจังหวัดสุราษฎร์ธานี
การศึกษา > ธนาคาร

ในจังหวัดสุราษฎร์ธานีมีธนาคารทั้งหมด 18 ธนาคาร และมีจำนวนสาขาของธนาคารทั้งหมด 192 สาขา ได้แก่
| 0 | 1 | 2 |
| --- | --- | --- |
|  ธนาคารกรุงศรีอยุธยา 17 สาขา  ธนาคารกรุงเทพ 18 สาขา  ธนาคารกรุงไทย 25 สาขา  ธนาคารกสิกรไทย 20 สาขา  ธนาคารเกียรตินาคิน 1 สาขา  ธนาคารซีไอเอ็มบีไทย 2 สาขา  ธนาคารทหารไทยธนชาต 9 สาขา  ธนาคารทิสโก้ 1 สาขา  ธนาคารไทยพาณิชย์ 26 สาขา |  ธนาคารธนชาต 15 สาขา  ธนาคารพัฒนาวิสาหกิจขนาดกลางและขนาดย่อมแห่งประเทศไทย 2 สาขา  ธนาคารเพื่อการเกษตรและสหกรณ์การเกษตร 29 สาขา  ธนาคารเพื่อการส่งออกและนำเข้าแห่งประเทศไทย 1 สาขา  ธนาคารยูโอบี 3 สาขา  ธนาคารออมสิน 20 สาขา  ธนาคารอาคารสงเคราะห์ 4 สาขา  ธนาคารอิสลามแห่งประเทศไทย 2 สาขา  ธนาคารไอซีบีซี (ไทย) 1 สาขา  |  |
การศึกษา > โรงพยาบาล > โรงพยาบาลศูนย์

โรงพยาบาลสุราษฎร์ธานี
การศึกษา > โรงพยาบาล > โรงพยาบาลทั่วไป

| 0 | 1 | 2 | 3 |
| --- | --- | --- | --- |
|  โรงพยาบาลกรุงเทพสุราษฎร์  โรงพยาบาลทักษิณ  โรงพยาบาลศรีวิชัย  โรงพยาบาลค่ายวิภาวดีรังสิต  โรงพยาบาลกาญจนดิษฐ์  โรงพยาบาลไชยา  โรงพยาบาลเกาะพะงัน  โรงพยาบาลเกาะสมุย  โรงพยาบาลสุราษฎร์ธานี |  โรงพยาบาลกรุงเทพสมุย  โรงพยาบาลสมุยอินเตอร์เนชั่นแนล  โรงพยาบาลสมเด็จพระยุพราชเวียงสระ  โรงพยาบาลบ้านนาสาร  โรงพยาบาลคีรีรัฐนิคม  โรงพยาบาลเคียนซา  โรงพยาบาลชัยบุรี  โรงพยาบาลดอนสัก  โรงพยาบาลวิภาวดี |  โรงพยาบาลท่าชนะ  โรงพยาบาลท่าฉาง  โรงพยาบาลพุนพิน  โรงพยาบาลกองบิน 7  โรงพยาบาลท่าโรงช้าง  โรงพยาบาลพระแสง  โรงพยาบาลบ้านตาขุน  โรงพยาบาลบ้านนาเดิม  โรงพยาบาลพนม  |  |
สถานที่ท่องเที่ยว > โบราณสถาน

ศาลหลักเมืองจังหวัดสุราษฎร์ธานี
พระธาตุศรีสุราษฎร์
เมืองโบราณเวียงสระ
สถานที่ท่องเที่ยว > ศาสนสถาน

วัดพระบรมธาตุไชยาราชวรวิหาร
วัดทุ่งหลวง
วัดเจดีย์แหลมสอ
วัดปลายแหลม
วัดธารน้ำไหล สวนโมขพลาราม
วัดทุ่งเซียด
วัดสำเร็จ
วัดพระใหญ่
วัดเขาศรีวิชัย
วัดเขาพระอานนท์
วัดเขาพระนิ่ม
วัดสมหวัง
วัดรัตนาราม
วัดหลง
วัดถ้ำสิงขร
วัดถ้ำเขาคูหา
วัดถ้ำหอมธรรมราม
สำนักสงฆ์ถ้ำวังบาดาล
อุทยานธรรมเขานาในหลวง
สถานที่ท่องเที่ยว > พิพิธภัณฑ์

พิพิธภัณฑ์ธรณีวิทยาพุนพิน
พิพิธภัณฑสถานแห่งชาติไชยา
พิพิธภัณฑ์ประวัติศาสตร์เมืองท่าทอง
สถานที่ท่องเที่ยว > อุทยานแห่งชาติ

อุทยานแห่งชาติเขาสก
อุทยานแห่งชาติหมู่เกาะอ่างทอง
อุทยานแห่งชาติธารเสด็จ-เกาะพงัน
อุทยานแห่งชาติใต้ร่มเย็น
อุทยานแห่งชาติคลองพนม (ภูตาจอ)
อุทยานแห่งชาติแก่งกรุง
น้ำตกดาดฟ้า
น้ำตกวิภาวดี (คลองพาย)
น้ำตกวิภาวดี (บ้านใน)
น้ำตกคลองน้ำเฒ่า
น้ำตกคลองคันเบ็ด
น้ำตก 357 (ธารทิพย์)
น้ำตกยวนสาว
น้ำตกเหมืองทวด
น้ำตกหน้าเมือง 1
น้ำตกหน้าเมือง 2
น้ำตกขุนศรี
น้ำตกหินลาด
น้ำตกแพงน้อย
น้ำตกธารประเวศ
น้ำตกธารประพาศ
น้ำตกธารเสด็จ
น้ำตกวังเสาธง
น้ำตกเขาใหญ่
น้ำตกเพชรพนมวัฒน์
น้ำตกธารทอง
น้ำตกคลองโหยน
น้ำตกหัวโค้งบางสวรรค์
น้ำตกถ้ำผาแดง
ป่าต้นน้ำบ้านน้ำราด
อ่างน้ำผุดบางสวรรค์
บ่อน้ำพุร้อนท่าสะท้อน
ถ้ำขมิ้น
ถ้ำปะการัง
ถ้ำประกายเพชร
ถ้ำน้ำทะลุ
เขื่อนรัชประภา
สถานที่ท่องเที่ยว > ชายหาด

หินตา หินยาย หาดละไม
หาดคันธุลี
หาดสวนสน
หาดสำเร็จ
หาดนิยม
หาดนายอำเภอ
หาดพุมเรียง
หาดแหลมโพธิ์
หาดนางกำ
หาดเฉวง
หาดทองสน
หาดบ่อผุด
หาดหน้าทอน
หาดลิปะน้อย
หาดแม่น้ำ
หาดบางรักษ์
หาดท้องยาง
หาดท้องศาลา
หาดศรีธนู
หาดยาว
หาดสน
หาดสลัด
หาดแม่หาด
หาดโฉลกหลำ
หาดขอม
หาดขวด
หาดท้องนายปาน
หาดธารเสด็จ
หาดยาง
หาดริ้นนอก
หาดริ้นใน
หาดเทียน
หาดวัวตาหลับ
หาดม่าหลี
หาดทรายรี
หาดทรายนวล
หาดทรายแดง
เนินทรายเหมืองแกะ
อ่าวโตนด
อ่าวหินวง
อ่าวจุลเจือ
ทะเลใน
จุดชมวิวจอห์น-สุวรรณ
จุดชมวิวผาจันทร์จรัส
จุดชมวิวทะเลใน
จุดชมวิวไกรสร
จุดชมวิวเขา ต.เต่า
จุดชมวิวเนินโนรา
จุดชมวิวเขื่อนรัชประภา
แหลมโพธิ์
แหลมซุย
แหลมทวด
แหลมสอ
แหลมดิน
แหลมโจรคล่ำ
แหลมใหญ่
สถานที่ท่องเที่ยว > เกาะ

เกาะนางยวน
เกาะสมุย
เกาะเต่า
เกาะพงัน
เกาะแรด
เกาะแม่เกาะ
เกาะพลวย
เกาะมัดสุม
เกาะหัวเสร็จ
เกาะวัวตาหลับ
เกาะแตน
บุคคลที่มีชื่อเสียง

คมสัน นันทจิต
จีรนันทน์ เศวตนันทน์
ใจบัว ฮิดดิง
ไชยวัฒน์ วรรณานนท์
ชัชชัย สุขขาวดี
ชุมพล กาญจนะ
วชิราภรณ์ กาญจนะ
เกรียงไกร ศรีรักษ์
นนธวรรณทัศ บรามาซ
นาตยา จันทร์รุ่ง
ภาณุ สุวรรณโณ
มิลลิ (แร็ปเปอร์)
ศิวกร เลิศชูโชติ
ศุ บุญเลี้ยง
สีเทา เพ็ชรเจริญ
โสภา สถาพร
อดิสรณ์ ตรีสิริเกษม
พาณิภัค วงศ์พัฒนกิจ
วรพจน์ เพชรขุ้ม
บัญญัติ บรรทัดฐาน
สุเทพ เทือกสุบรรณ
เชน เทือกสุบรรณ
ธานี เทือกสุบรรณ
ธีรภัทร พริ้งศุลกะ
สินิตย์ เลิศไกร
สมชาติ ประดิษฐพร
ภิญญา ช่วยปลอด
นิภา พริ้งศุลกะ
บิว กัลยาณี
เจี๊ยบ เบญจพร
วิลาวรรณ นวลพุ่ม
พงค์พิพัฒน์ คงนาค
กิตติศักดิ์ ไชยชนะ
อรอุมา สิทธิรักษ์
ดูเพิ่ม

รายชื่อวัดในจังหวัดสุราษฎร์ธานี
รายชื่อโรงเรียนในจังหวัดสุราษฎร์ธานี
พระนางวิสุทธิเทวี

พระนางวิสุทธิเทวี หรือ สมเด็จเจ้าราชวิศุทธ (ไทยถิ่นเหนือ: ; พ.ศ. ? —2121) เป็นขัตติยราชนารีพระองค์หนึ่งที่สำคัญพระองค์หนึ่งของอาณาจักรล้านนา และเป็นผู้ปกครององค์สุดท้ายแห่งราชวงศ์มังราย ก่อนที่การปกครองอาณาจักรล้านนาจะตกไปสู่การปกครองของราชวงศ์ตองอู
พระนางวิสุทธิเทวีได้ให้การยอมรับอำนาจของพม่า เป็นที่รู้จักในนามพระมหาเทวี (พม่า: မဟာဒေဝီ) ผู้สนองนโยบายการขยายอำนาจจากล้านนาไปสู่กรุงศรีอยุธยาและล้านช้างโดยใช้ล้านนาเป็นที่มั่น ทรงส่งกองทัพเข้าร่วมรบกับเชียงใหม่ในคราวเสียกรุงศรีอยุธยา พ.ศ. 2112 และ พ.ศ. 2117 เชียงใหม่ส่งกองทัพไปปราบล้านช้างเวียงจันทน์สองกองทัพ ซึ่งแสดงให้เห็นถึงอำนาจที่มีมากของพระเจ้าบุเรงนอง รวมไปถึงพระราโชบายเพื่อประคับประคองบ้านเมืองให้อยู่รอดตลอดรัชสมัยของพระนาง
ด้วยที่ทรงพระราชฐานะที่พระนางเป็นเจ้านายอาวุโสตำแหน่งพระมหาเทวี หรือกษัตรีย์แห่งล้านนาที่ให้ความร่วมมือแก่พม่า พระนางจึงได้รับการยอมรับจากขุนนางพม่าที่มาปกครองเมืองเชียงใหม่ ดังการพบการได้รับเกียรติจากแม่ทัพพม่า ข้าหลวงชาวอังวะ และหงสาวดีที่มาประจำการในเชียงใหม่ เมื่อมีการหล่อพระพุทธรูปเมืองรายเจ้า พ.ศ. 2108 พระนางได้รับเกียรติเข้าร่วมทำบุญในฐานะ สมเด็จพระมหาเทวีเจ้าผู้ทรงเป็นใหญ่ในนพบุรี
ข้อสันนิษฐาน > กรณีพระตนคำ

แต่เดิมศาสตราจารย์สรัสวดี อ๋องสกุล เคยสันนิษฐานว่าพระนางวิสุทธิเทวีเดิมมีพระนามว่า "พระตนคำ" ผู้เป็นพระราชธิดาในพระเมืองเกษเกล้าที่พระเจ้าบุเรงนองนำไปเป็นองค์ประกันและเรียนรู้วัฒนธรรมพม่า และภายหลังได้ตกเป็นมเหสีของพระเจ้าบุเรงนองโดยปริยาย
ครั้นเมื่อ รศ. ดร. สุเนตร ชุตินธรานนท์ได้สอบทำเนียบพระมเหสีของพระเจ้าบุเรงนองอย่างละเอียดก็มิพบนาม พระตนคำ, วิสุทธิเทวี หรือราชธิดาพระเจ้าเชียงใหม่เลยแต่อย่างใด แต่พบนามของสตรีเชียงใหม่ตำแหน่งบาทบริจาริกานางหนึ่ง ความว่า "นางผู้เป็นชาวเชียงใหม่ (Zinme) นามว่าเคงเก้า (Khin Kank) ซึ่งให้กำเนิดพระธิดากับพระเจ้าบุเรงนองนางหนึ่งนามว่าราชมิตร"
ภายหลังศาสตราจารย์สรัสวดี อ๋องสกุล ได้เปลี่ยนความคิดใหม่ และเห็นว่านรธาเมงสอมิใช่เชื้อพระวงศ์มังรายอย่างที่เข้าใจ ส่วนพระนางเคงเก้าจะเป็นคนเดียวกับพระตนคำหรือพระวิสุทธิเทวี หรือพระวิสุทธิเทวีจะเป็นคนเดียวกับพระตนคำหรือไม่ ยังคงเป็นปริศนาที่ต้องค้นคว้าต่อไป
ข้อสันนิษฐาน > กรณีเป็นพระราชชนนีของนรธาเมงสอ

และเชื่อกันมาแต่เดิมว่า นางอาจเป็นพระราชชนนีในนรธาเมงสอ พระราชโอรสของพระเจ้าบุเรงนองซึ่งครองราชย์สืบต่อจากพระนาง ข้อสันนิษฐานเกิดจากการตีความโคลงบทหนึ่งของ "โครงเรื่องมังทรารบเชียงใหม่" ที่มีเนื้อความระบุว่า
| 0 | 1 | 2 |
| --- | --- | --- |
| ได้แล้วภิเษกท้าว |  | เทวี |
| เป็นแม่มังทราศรี |  | เร่งเรื่อง |
| เมืองมวลส่วยสินมี |  | ตามแต่ เดิมเอ่ |
| บ่ถอดถอนบั้นเบื้อง |  | ว่องไว้วางมวล |
นักภาษาศาสตร์ทั้ง ดร. ประเสริฐ ณ นคร และสิงฆะ วรรณสัย ถอดความดังกล่าวได้ว่า
"แล้วอภิเษกมหาเทวี [มหาเทวีวิสุทธิ] ผู้เป็นแม่มังทรา [นรธาเมงสอ เจ้าเมืองสาวัตถี–ตามความเข้าใจของผู้แปล] ขึ้นเสวยราชย์เหมือนเดิม ให้รวบรวมสินส่งส่วยเหมือนแต่ก่อน ไม่ทรงถอดถอนออก แต่มอบอำนาจให้ปกครองเมืองทั้งสิ้น"
รศ. ดร. สุเนตร ชุตินธรานนท์ ให้ความเห็นว่า "มังทรา" มาจากคำว่า "เมงตะยา" อันมีความหมายตรงตัวในภาษาพม่าว่า "ธรรมราชา" เป็นสมัญญานามที่ใช้ระบุหรือนำหน้ากษัตริย์พม่าทั่วไป และในโคลงบทที่ 12 นี้ได้ใช้คำว่า มังทรา แทนพระเจ้าแผ่นดิน ดังนั้นคำว่า แม่มังทราศรี ก็จะหมายถึงแม่ของพระเจ้าแผ่นดิน และมิได้หมายความว่าจะต้องเป็นแม่ของพระเจ้าแผ่นดินองค์ถัดไป ซึ่งก็อาจจะเป็นมารดาของอดีตกษัตริย์ คือ พระเมกุฏิสุทธิวงศ์ก็เป็นไปได้
รวมทั้งโคลงบทที่ 15 ของเรื่องเดียวกันนั้นที่กล่าวถึงภูมิหลังของนรธาเมงสอ ก็ไม่มีข้อความตอนใดระบุว่าเป็นพระโอรสของพระนางแต่อย่างใด เช่นเดียวกับตำนานพื้นเมืองเชียงใหม่, พงศาวดารเชียงใหม่ฉบับพม่า (Zinme Yazawin) หรือแม้แต่พงศาวดารโยนกก็มิได้ระบุเช่นกัน
ข้อสันนิษฐาน > กรณีเป็นพระราชชนนีของพระเมกุฏิ

จากการศึกษาของ รศ. ดร. สุเนตร ชุตินธรานนท์ โดยใช้หลักฐานของพม่าคือพงศาวดารมหายาสะวินเต๊ะ (Mahayazawinthet) กลับพบว่า พระมารดาของนรธาเมงสอ ชื่อ "ราชเทวี" มเหสีอันดับ 3 ของบุเรงนอง พระนางเป็นธิดาของสตุกามณีแห่งดีมเยง มีนามเดิมว่า เชงทเวละ พระนางสิ้นพระชนม์ใน พ.ศ. 2106 ก่อนที่พระเจ้าบุเรงนองจะสถาปนาพระนางวิสุทธิเทวีครองเมืองเชียงใหม่ในปี พ.ศ. 2107 ฉะนั้นพระนางวิสุทธิเทวี จึงมิใช่พระมารดาของนรธาเมงสอ แต่มหาเทวีวิสุทธิอาจเป็นมารดาของพระเมกุฏิสุทธิวงศ์
โดย รศ. ดร. สุเนตร ชุตินธรานนท์ ได้ให้เหตุผลว่า เมื่อพระเจ้าบุเรงนองได้นำตัวพระเมกุฏิสุทธิวงศ์ไปหงสาวดี และสถาปนามหาเทวีวิสุทธิซึ่งชราภาพแล้วครองล้านนา เพื่อที่มหาเทวีจะได้ไม่คิดแข็งเมืองต่อพม่า ด้วยเหตุผลนี้พระเมกุฏิสุทธิวงศ์อาจมีฐานะเป็นพระโอรสของมหาเทวีวิสุทธิก็เป็นได้
ส่วนเพ็ญสุภา สุขคตะเห็นตรงกับ รศ. ดร. สุเนตร ชุตินธรานนท์ว่าพระนางวิสุทธิเทวีเป็นพระราชชนนีของพระเมกุฏิ แต่ได้เพิ่มเติมด้วยว่าพระนางวิสุทธิเทวีคงเป็นพระชายาของพระเมืองแก้ว
พระประวัติ

ตราครั่งประจำพระองค์ (ด้านหน้า) เป็นรูปดอกบัวในกรอบวงกลม
ตราครั่งประจำพระองค์ (ด้านหลัง) จารึกพระนาม  ด้วยอักษรฝักขาม
พระประวัติ > พระชนม์ชีพช่วงต้น

พระนางวิสุทธิเทวีเป็นเจ้านายดั้งเดิมมาจากที่ไหน หรือทรงสืบเชื้อสายมาจากผู้ใดไม่เป็นที่ทราบ ซึ่งใน จารึกวัดชัยพระเกียรติ ที่กล่าวถึงการสร้างพระพุทธรูปเมืองรายเจ้าโดยขุนนางพม่าของพระเจ้าบุเรงนอง ระบุพระนามของพระนางวิสุทธิเทวีว่า "...สมเด็จพระมหาเทวีเจ้าตนเป็นเหง้าในนพบุรี..." ซึ่งคำว่า "เหง้า" นี้ ฮันส์ เพนธ์สันนิษฐานไว้เมื่อปี พ.ศ. 2519 ว่าที่จารึกใช้คำว่าเหง้านี้ อาจเป็นเพราะมหาเทวีพระองค์นี้ทรงมีเชื้อสายพญามังราย กอปรกับชื่อพระพุทธรูปเมืองรายเจ้าก็เป็นชื่อตั้งเพื่อถวายพระเกียรติพญามังรายและพระมหาเทวีวิสุทธิผู้มีเชื้อสายของพญามังราย ส่วนเพ็ญสุภา สุขคตะอธิบายว่าพระนางวิสุทธิเทวีเป็นเจ้าหญิงมาจากเมืองนาย ซึ่งถูกส่งมาเป็นพระชายากษัตริย์ล้านนาตามพระราชธรรมเนียม อย่างไรก็ตามพระราชประวัติอันมืดมนซึ่งปรากฏบทบาทของพระองค์เพียงช่วงครองราชย์เท่านั้น ทำให้ไม่ทราบและไม่มีข้อมูลที่แน่นอนเกี่ยวกับพระประวัติตอนต้นของพระองค์ จึงกลายเป็นปริศนาที่ต้องค้นคว้าต่อไป เรื่องราวของพระองค์มาปรากฏชัดเจนเมื่อครั้งมีพระอิสริยยศเป็นพระมหาเทวี คือเป็น "พระราชชนนีของพระมหากษัตริย์"
ทั้งนี้ตำแหน่งพระมหาเทวีเป็นตำแหน่งที่มีบทบาททางการเมืองสูง ดังจะเห็นจะได้จากพระราชประวัติของมหาเทวีจิรประภา และมหาเทวีสิริยศวดี และเป็นที่แน่นอนว่าพระองค์ต้องเป็นพระราชมารดาของกษัตริย์พระองค์ใดพระองค์หนึ่ง ซึ่ง รศ. ดร. สุเนตร ชุตินธรานนท์สันนิษฐานว่าพระองค์เป็นพระราชชนนีในพระเมกุฏิสุทธิวงศ์ โดยปรากฏหลักฐานว่าพระองค์ร่วมประกอบพระราชกรณียกิจร่วมกับพระราชโอรสบ่อยครั้ง